# OTSOLAN KOULUN JÄRJESTYSSÄÄNNÖT 1.8.2025 -

## KOULUN NIMI

Otsolan koulu, Hiidenkirnuntie 2, 48770 Kotka

## JÄRJESTYSSÄÄNTÖJEN TARKOITUS JA SOVELTAMINEN

### Järjestysäännöillä edistetään

**-** KOULUN SISÄISTÄ JÄRJESTYSTÄ

- KOULUTYÖN ESTEETÖNTÄ SUJUMISTA

- KOULUYHTEISÖN TURVALLISUUTTA JA VIIHTYISYYTTÄ

- HYVÄÄ KÄYTÖSTÄ JA VASTUULLISUUTTA

Järjestyssäännöt ovat voimassa oppilaan osallistuessa työsuunnitelmassa mainittuun koulun toimintaan koulussa tai sen ulkopuolella.

Koulun aluetta ovat koulurakennus ja piha-alue, sekä liikuntasalin ympäristö ja urheilukenttä.

## OPPILAAN OIKEUDET JA VELVOLLISUUDET

### Oppilaalla on oikeus

* maksuttomaan perusopetukseen
* yhdenvertaiseen ja tasa-arvoiseen kohteluun
* opetussuunnitelman mukaiseen opetukseen kaikkina koulun työpäivinä
* turvalliseen opiskeluympäristöön

### Oppilaalla on velvollisuus

* osallistua opetukseen, ellei hänelle ole myönnetty lupaa poissaoloon
* suorittaa tehtävät tunnollisesti ja käyttäytyä asiallisesti
* noudattaa koulun järjestyssääntöjä

Koulun hyvinvointisuunnitelmaan ja kriisisuunnitelmaan on kirjattu ohjeet oppilaan suojaamiseksi väkivallalta, kiusaamiselta ja häirinnältä. Otsolan koulussa on käytössä Stop -malli koulukiusaamiseen puuttumisessa.

## TURVALLISUUS, VIIHTYISYYS JA OPISKELUN ESTEETÖN SUJUMINEN

### HYVÄ KÄYTÖS NÄKYY

* toisten huomioon ottamisena
* työrauhan antamisena ja edistämisenä
* tervehtimisenä
* ohjeiden ja aikataulujen noudattamisena
* hyvinä ruokailutapoina
* siten, ettei kuvia tai videoita toisista kuvata tai/ja julkaista ilman asianomaisen lupaa internetissä tai muussa julkisessa paikassa
* asiallisena kielenkäyttönä (kiroilu ei kuulu kouluunkaan)
* tarkoituksenmukaisena ja asiallisena pukeutumisena

### OLESKELU JA LIIKKUMINEN

* oppituntien alkua odotetaan luokassa omalla paikalla tai erikseen sovitussa paikassa, kuten liikuntasalille johtavan portin läheisyydessä
* välitunnille lähdetään vasta välitunnin alettua (opettajan ilmoitus tunnin päättymisestä)
* välituntialue on koulun piha-alue ja pitkällä välitunnilla urheilukentän alue (valvovan opettajan lupa)
* ulkovaatteet, ja -kengät sekä päähineet jätetään naulakkoon oppituntien ajaksi

### SIISTEYDESTÄ JA YMPÄRISTÖSTÄ HUOLEHTIMINEN

* omasta, toisten ja yhteisestä omaisuudesta pidetään huolta
* huolehditaan omalta osalta koulun tilojen ja piha-alueen siisteydestä
* lain mukaan oppilaalla on velvollisuus korvata aiheuttamansa vahinko
* rikkoutuneista tavaroista tms. ilmoitetaan välittömästi koulun aikuiselle

### TURVALLISUUS TAATAAN SILLÄ, KUN

* ketään ei kiusata eikä jätetä yksin
* turvallisuuteen liittyvästä puutteesta tai vahingonteosta ilmoitetaan välittömästi koulun aikuiselle
* polkupyörät säilytetään niille varatussa paikassa, eikä niiden luona oleskella koulupäivän aikana
* koulumatkoilla ja koulupäivän aikana tapahtuvilla pyöräretkillä käytetään pyöräkypärää
* 1.-2. luokkien oppilaat kulkevat koulumatkansa pääsääntöisesti jalkaisin
* moottoriajoneuvot eivät liiku koulun piha-alueella silloin, kun siellä on lapsia
* pihatelineille erikseen laadittuja sääntöjä noudatetaan tarkasti
* lumipalloja ei heitellä koulun piha-alueella
* rahaa tai arvoesineitä ei tuoda kouluun muulloin, kuin siitä erikseen sovittaessa
* vaatteet, kengät ja laukut on syytä varustaa omistajan tunnistemerkinnöin
* koulun sisätiloissa liikutaan kävellen

### TIETOKONEET JA MOBIILILAITTEET KOULUSSA

* mobiililaitteen käyttö koulupäivän aikana (klo 8-15) koulun alueella (koulun piha, kenttä, sisätilat) on kielletty
* mobiililaitteet säilytetään koulupäivän aikana häiriöttömässä tilassa repussa tai asianmukaisessa kännykkäparkissa
* Kellopuhelin kouluarjessa toimii ajannäyttäjänä. Koulupäivän ajan kellopuhelimen tulee olla koulutilassa.
* Oppilas voi käyttää omaa mobiililaitetta opiskelutarkoitukseen opettajan ohjeen mukaisesti, jos huoltajan kanssa on kirjallisesti näin sovittu (Kotkan kaupungin ohjeistus oman laitteen käyttöön)
* Mikäli oppilas tarvitsee mobiililaitetta koulupäivän aikana esimerkiksi soittaakseen vanhemmalleen, hänen tulee pyytää lupa opettajalta. Myös koulun puhelinta on mahdollista käyttää tärkeiden asioiden hoitamiseen.
* Mobiililaitteen käyttö voidaan sallia, jos oppilas tarvitsee sitä terveydellisistä tai oppimiseen liittyvistä syistä ja asiasta on sovittu erikseen koulun kanssa.
* mobiililaitteen sääntöjen vastaisesta käytöstä kurinpitotoimet koulun kurinpitosäännön mukaan
* nämä ohjeet ovat voimassa kaikessa koulun toiminnassa, siis myös retkillä ja tapahtumissa sekä matkalla niihin
* opintoretkien osalta voidaan retkiohjeistuksessa täsmentää mobiililaitteiden käyttöä opintoretkellä

#### PÄIHTEET JA VAARALLISET ESINEET

* kiellettyjen ja vaarallisten esineiden (esim. teräaseet) ja aineiden tuominen kouluun on ehdottomasti kielletty

### KURINPITO

* opetussuunnitelmaan ja lainsäädäntöön on kirjattu koulussa käytettävät kurinpitotoimet. Ensisijainen puuttumiskeino on kasvatuskeskustelu (KAKE)
* jälki-istunnossa oppilas voidaan määrätä istumaan hiljaa tai tekemään oppilaalle sopivia tehtäviä
* muita kurinpidollisia toimenpiteitä ovat luokasta poistaminen, kirjallinen varoitus, opetuksen evääminen jäljellä olevan koulupäivän ajaksi ja määräaikainen erottaminen
* kurinpitotoimet ilmoitetaan huoltajalle, kirjataan ja niitä seurataan
* opettaja tai rehtori voi ottaa häiritsevät tai vaaralliset esineet haltuunsa
* kotitehtävänsä laiminlyönyt oppilas voidaan määrätä työpäivän päätyttyä enintään tunniksi kerrallaan valvonnan alaisena suorittamaan tehtäviään
* opettaja tai rehtori ilmoittaa koulumatkalla tapahtuneesta häirinnästä tai väkivallasta asianosaisten huoltajille

### POISSAOLOT

* etukäteen tiedossa olevista matkoista on huoltajan tehtävä loma-anomus kirjallisesti
* ennalta arvaamattomissa tapauksissa (esim. sairaus) huoltajan on ilmoitettava poissaolosta luokan opettajalle heti 1. poissaolopäivän aamuna
* jos oppilas sairastuu kesken koulupäivän, niin hänellä tulee olla terveydenhoitajan tai opettajan lupa lähteä kotiin. Kotiinlähdöstä sovitaan aina huoltajan kanssa.
* kaikki poissaolot merkitään oppilashallinto-ohjelmaan

## JÄRJESTYSSÄÄNNÖISTÄ TIEDOTTAMINEN JA SEURANTA

Ennen järjestyssääntöjen hyväksymistä niistä kuullaan oppilaskunnan hallitusta ja vanhempaintoimikuntaa. Järjestyssäännöt saatetaan koko henkilökunnan, oppilaiden ja huoltajien tietoon.

Rehtori ja opettaja puuttuvat lainsäädännön vastaiseen käyttäytymiseen, vaikka asiasta ei olisi erikseen mainittu järjestyssäännöissä.

Järjestyssäännöt on laadittu Opetushallituksen ohjeen mukaisesti ja ne ovat voimassa toistaiseksi.

Opettajakunta on käsitellyt järjestyssääntöjä 10.1.2017

Oppilaskunnan hallitusta on kuultu 11.1.2017

Vanhempaintoimikuntaa on kuultu 10.1.2017